cyanic-selkie/wikianc huggingface dataset:
Lämpö (fysiikka)
Kappaleen vastaanottama tai luovuttama lämpö nostaa tai laskee yleensä sen lämpötilaa. Se, minkä verran tietty lämpömäärä nostaa kappaleen lämpötilaa, riippuu kappaleen massasta ja sen koostumuksesta, sillä eri aineilla on eri suuret ominaislämpökapasiteetit. Aineen sulamis- tai kiehumispisteessä siihen tuotu lämpö ei kuitenkaan nosta sen lämpötilaa, ennen kuin se on kokonaan sulanut tai höyrystynyt. Olomuodonmuutoksessa aineeseen sitoutuvaa tai siitä vapautuvaa lämpöä kutsutaan latentiksi eli piileväksi lämmöksi.
Kappaleen lämmetessä sen vastaanottama lämpömäärä sitoutuu aineen molekyylien lämpöliikkeeksi. Toisin kuin fysiikassa, yleiskielessä lämmöllä tarkoitetaan usein joko lämpötilaa tai kappaleen ominaisuutta, jota aiheuttaa lämpimän aistimuksen kappaletta koskettaessa.
Energian siirtyminen lämpönä
Lämpö siirtyy aina kuumemmasta kappaleesta kylmempään lämpöopin sääntöjä noudattaen, eli lämpötilaeroja tasoittavasti. Siirtyminen voi tapahtua johtumalla, säteilemällä tai konvektiolla (kuljettumalla). Konvektiossa eli kuljetuksessa energiaa siirtyy virtaavan kaasun tai nesteen mukana. Johtuessa energia siirtyy suoraan kahden tai useamman aineen kosketuspinnan kautta. Lämpösäteilyssä energia siirtyy materiaalin emittoimana sähkömagneettisena säteilynä. Lämpösäteily ei tarvitse väliainetta, joten se voi läpäistä jopa tyhjiön. Näissä kaikissa esimerkeissä siirtynyt energia on siis lämpöä.
Lämpö ja työ
Kappaleen lämpötilan muutokseen, eli sisäenergian muutokseen \Delta U, vaaditaan joko työtä W tai lämpöä Q (riippuen siitä miten systeemin tekemä ja systeemiin tehty työ määritellään on työn etumerkki joko positiivinen tai negatiivinen).
.
,
missä m on kappaleen massa ja c ominaislämpökapasiteetti massayksikköä kohti. Toisaalta systeemiin on saatettu tehdä työtä W, mikä muuttaa systeemin lämpötilaa. Tehty työ saattaa olla esim. kitkan tekemää työtä tai sähkövastuksen läpi kulkevan virran tekemää työtä, joka nostaa hehkulangan lämpötilaa. Kemiallisissa reaktioissa voi systeemi joko vapauttaa tai sitoa tietyn lämpömäärän, tällöin puhutaan joko ekso- tai endotermisestä reaktiosta. Samoin aineen olomuodon muutokset ovat joko endo- tai eksotermisiä, sulaminen, höyrystyminen ja sublimoituminen ovat endotermisiä tapahtumia ja vastaavasti tiivistyminen, jähmettyminen ja härmistyminen ovat eksotermisiä.
Kun kappaleen lämpötila on sen sulamis- tai kiehumispisteessä, siihen tuotu lämpö ei nosta sen lämpötilaa, ennen kuin se on kokonaan sulanut tai höyrystynyt. Tähän kuluva lämpömäärä massayksikköä kohti on aineen sulamis- tai höyrystymislämpö. Reaktiolämpö taas on tietyssä kemiallisessa reaktiossa sitoutuva tai vapautuva lämpömäärä moolia kohti.
Lämpömäärän yksiköt
Koska lämpömäärä on energian mitta, se mitataan nykyään samoina yksikköinä kuin muutkin energian muodot eli jouleina kerrannaisineen. Tieteenhistorian varhaisemmissa vaiheissa lämpömäärä on kuitenkin ollut paljon helpompi mitata sen mukaan, minkä verran se lämmittää tiettyä ainemäärää kuin määrittää, mitä määrää mekaanista energiaa se vastaa. Tämän vuoksi ennen SI-järjestelmän käyttöönottoa lämpömäärälle käytettiin eri mittayksikköä, kaloria. Yksi kalori määriteltiin alun perin lämpömääräksi, joka lämmitti yhden gramman vettä +14,5 celsiusasteesta +15,5 celsiusasteeseen. Myöhemmin voitiin mittauksilla osoittaa, että yksi kalori oli noin 4,1868 joulea, ja vuonna 1956 kalori määriteltiinkin uudestaan niin, että se oli tasan 4,1868 joulea. Tätä suhdelukua on nimitetty lämmön mekaaniseksi ekvivalentiksi.
Tieteenhistoriaa
Aikaisemmin lämpöä pidettiin yleensä erityisenä aineena, josta esimerkiksi Antoine Laurent Lavoisier käytti nimitystä kalorikki. Sen oletettiin olevan massatonta tai ainakin äärimmäisen harvaa, näkymätöntä ja nestemäistä ainetta, jota kaikki kappaleet sisälsivät sitä enemmän, mitä korkeampi niiden lämpötila oli. Lämmön johtumisen oletettiin johtuvan kalorikin siirtymisestä kappaleesta toiseen.
Kalorikkiteorian avulla voitiin selittää monia ilmiöitä kuten lämpölaajeneminen ja lämpötilaerojen tasoittuminen. Vaikeasti selitettäväksi osoittautui kuitenkin kappaleiden lämpötilan nousu kitkan vaikutuksesta niitä hangatessa.
Jo 1100-luvulla esitettiin hypoteesi, että havaittava lämpö on jonkinlaista aineen pienimpien osien liikettä. Myöhemmin saman teorian esittivät muun muassa Francis Bacon ja Robert Hooke sekä 1700-luvun lopulla Rumfordin kreivi Benjamin Thompson. Yleisesti hyväksytyksi tämä käsitys tuli kuitenkin vasta vähän ennen 1800-luvun puoliväliä, kun energian säilymislaki tuli tunnetuksi ja voitiin määrittää myös lämmön mekaaninen ekvivalentti.
Lämpö-sanan käyttö yleiskielessä
Lämpö-sanaa käytetään arkikielessä usealla eri tavalla kuin sen tieteellinen merkitys on. Lämpö voidaan kuvata ominaisuutena, mikä aiheuttaa lämpimän aistimuksen. Lämpö on myös yleiskielen määritelmän mukaan aineen pienimpien osasten liikettä ja lämpöliikkeeseen liittyvä energialaji. Lämpö-termillä tarkoitetaan välillä fysiikassa myös varastoitunutta energiaa, lämpöenergiaa eli termistä energiaa, joka on sitoutunut kappaleisiin. Vanhoissa tietosanakirjoissa lämpö on myös määritelty lämpöliikkeeksi, mutta IUPAC:n määritelmä käsittelee termiä "heat" vain siirtyvän energian merkityksessä. Lämpö yhdyssanassa kuvaa lämpötilaan liittyvää ominaisuutta kuten kainalolämpö tai ruumiinlämpö.
Absoluuttinen nollapiste
Absoluuttinen nollapiste on lämpötila, jossa tasapainossa olevat atomit ovat alimmalla energiatilallaan. Se on siten myös matalin mahdollinen lämpötila ja siten Kelvin-asteikon alkuarvo. Fysikaalisesti sen saavuttaminen on kuitenkin mahdotonta.
Tähtisarja – 30 suosikkia (Juha Tapio)
Tähtisarja – 30 suosikkia on Juha Tapion toinen kokoelmalevy, joka julkaistiin vuonna 2011. Se debytoi Suomen virallisen listan sijalla 23.
Patrick Cehlin
Patrick Cehlin (s. 27. heinäkuuta 1991 Tukholma, Ruotsi) on ruotsalainen jääkiekkoilija, joka pelaa SHL-joukkue Luleå HF:ssä. Hän on pelipaikaltaan oikea laitahyökkääjä ja laukoo oikealta.
Seuraura
Cehlin on Flemingsbergs IK:n kasvatti. Hän siirtyi myöhemmin juniorina Djurgårdens IF:ään, jossa Cehlin voitti J18 Allsvenskanin mestaruuden keväällä 2008. Kaudella 2008–2009 hän oli tehoilla 10+25=35 Djurgårdenin J20-joukkueen toiseksi paras pistemies Marcus Krügerin jälkeen. Cehlin keräsi myös 110 jäähyminuuttia, joilla hän sijoittui J20 SuperElitin runkosarjan jäähypörssissä yhdeksänneksi. Cehlin debytoi kauden aikana myös Elitseriessä pelaten siellä kaksi ottelua. Hän pelasi ensimmäisen Elitserien-ottelunsa 26. joulukuuta 2008 Rögle BK:ta vastaan.
Tulokaskaudellaan 2009–2010 Cehlin teki Elitserienin runkosarjassa 54 ottelussa tehot 5+6=11. Hän teki Elitserien-uransa avausmaalin 8. lokakuuta 2009 Luleå HF:ää vastaan. Cehlin voitti keväällä 2010 Elitserien-hopeaa. Hän teki huhtikuussa 2010 kaksivuotisen jatkosopimuksen Djurgårdenin kanssa. Nashville Predators varasi Cehlinin 126. pelaajana NHL:n varaustilaisuudessa 2010.
Kaudella 2010–2011 Cehlin pelasi Elitserienin lisäksi myös Djurgårdenin J20-joukkueessa kevään 2011 pudotuspeleissä, jotka päättyivät pronssiin. Kausi 2011–2012 hänellä päättyi Djurgårdenin Elitserien-joukkueen putoamiseen sarjatasoa alemmas HockeyAllsvenskaniin. Cehlin teki toukokuun 2012 lopulla kolmivuotisen tulokassopimuksen hänet varanneen NHL-joukkue Nashville Predatorsin kanssa.
Cehlin siirtyi Predatorsin organisaatioon kaudeksi 2012–2013, jolloin hän pelasi kautensa lähinnä AHL-joukkue Milwaukee Admiralsissa tehden 70 runkosarjaottelussa tehot 9+23=32 sekä neljässä playoff-ottelussa yhden maalin. Cehlin pelasi myös yhden ottelun ECHL-joukkue Cincinnati Cyclonesissa. Kesken kolmannen sopimuskautensa 2014–2015, tammikuussa 2015 Predators lainasi hänet loppukaudeksi kotimaahansa SHL-joukkue Leksands IF:n riveihin. Joukkue putosi kauden päätteeksi HockeyAllsvenskaniin, mutta Cehlin siirtyi kaudeksi 2015–2016 puolestaan SHL:n nousijajoukkue Rögle BK:hon kaksivuotisella sopimuksella. Hän oli joukkueen paras maalintekijä ja toiseksi paras pistemies Jack Connollyn jälkeen tehoilla 20+16=36. Cehlin jakoi koko SHL:n maalipörssin neljännen sijan Färjestad BK:n Milan Gulašin kanssa. Kausi hänellä päättyi kuitenkin jo 17 ottelun jälkeen aivotärähdykseen.
Kaudeksi 2017–2018 Cehlin siirtyi kaksivuotisella sopimuksella Luleå HF:ään. Hän oli 14 osumallaan joukkueen toiseksi paras maalintekijä Emil Larssonin jälkeen. Cehlin pelasi päävamman takia runkosarjassa kuitenkin vain 36 ottelua.
Maajoukkueura
Cehlin edusti Ruotsia MM-kilpailuissa vuonna 2016. Yhteensä hän on pelannut 23 A-maaottelua tehopistein 4+3=7. Cehlin teki A-maajoukkuedebyyttinsä vain 19-vuotiaana Euro Hockey Challengessa 13. huhtikuuta 2011 Košicessa Slovakiaa vastaan. Hän avasi maalitilinsä A-maajoukkueessa heti kahdella osumalla Euro Hockey Tourin ensimmäisessä kaksoismaaottelussa 27. huhtikuuta 2016 Znojmossa Tšekkiä vastaan. Cehlinin ensimmäinen osuma jäi Ruotsin 2–7-voittoon päättyneen ottelun ratkaisumaaliksi.
Cehlin pelasi myös alle 20-vuotiaiden MM-kilpailuissa vuonna 2011. Hän jakoi tehoilla 4+2=6 Ruotsin sisäisen piste- ja maalipörssin voiton Jesper Fasthin kanssa. Valmennus valitsi Cehlinin joukkueensa turnauksen yhdeksi kolmesta parhaasta pelaajasta. Hänet valittiin myös Norjaa vastaan pelatun avausottelun päätteeksi Ruotsin ottelun parhaaksi pelaajaksi.
Black Star (hajuvesi)
Black Star on laulaja Avril Lavignen luoma hajuvesi. Tuote tuli markkinoille vuonna 2009. Hajuvesi tuoksuu hibiscus-nimiselle kukalle, tummalle suklaalle ja mustalle luumulle
Lineaarialgebra
pienoiskuva|Kolmiulotteisessa [[Euklidinen avaruus|Euklidisessa avaruudessa jokainen taso kuvaa yhden lineaarisen yhtälön ratkaisujoukkoa. Kuvassa kolme tasoa kohtaa yhdessä pisteessä, joka on näiden kolmen lineaarisen yhtälön muodostaman yhtälöryhmän ratkaisu. Sininen viiva kuvaa suoraa, jolla tietyt kaksi yhtälöä kolmesta toteutuu.]] Lineaarialgebra on matematiikan osa-alue, joka tutkii vektoreita, vektoriavaruuksia, lineaarikuvauksia ja lineaarisia yhtälöryhmiä. Vektoriavaruudet ovat nykyisin matematiikan keskeisimpiä käsitteitä. Lineaarialgebraa tarvitaan sekä abstraktissa algebrassa että funktionaalianalyysissä.
Historiaa
thumb|William Rowan Hamilton. Lineaaristen yhtälöryhmien ratkaisu Gaussin eliminointimenetelmällä tunnettiin jo Kiinassa ennen ajanlaskun alkua. Moderni lineaarialgebra kehittyi paljon 1800-luvulla. Merkittäviä nimiä sen kehityksessä olivat muun muassa William Rowan Hamilton, Hermann Grassmann, Arthur Cayley ja James Joseph Sylvester.
Lineaariset yhtälöryhmät
Lineaarinen yhtälöryhmä, jossa on m yhtälöä ja n muuttujaa voidaan kirjoittaa yleisessä muodossa
Saman asian voi kuitenkin kirjoittaa matriisimuodossa:
jossa A on n \times m -kokoinen kerroinmatriisi, vektori \mathbf{b} sisältää alkiot b_1,...,b_m ja \mathbf{x} on ratkaistava vektori. Tämä on kätevin tapa muotoilla lineaariset yhtälöryhmät esimerkiksi tietokonelaskentaa varten.
Vektoriavaruudet
Lineaarialgebraa voidaan lähestyä matriisien ja lineaaristen yhtälöryhmien avulla. Yleisempi, mutta abstraktimpi tapa on kuitenkin käsitellä vektoriavaruuksia. Voidaan määrittää tietyt ominaisuudet, jotka vektoriavaruuden alkioiden ja niiden välisten laskutoimitusten on täytettävä. Vektoriavaruuksia ovat muun muassa matriisit. Itse asiassa osoittautuu, että kaikki äärellisulotteiset vektoriavaruudet voidaan ilmaista matriisien avulla. Lisäksi käy ilmi, että avaruuden dimensio määrittää täysin vektoriavaruuden, tarkemmin sanottuna kaikki samandimensioiset vektoriavaruudet ovat isomorfisia keskenään. Esimerkiksi mikä tahansa n-ulotteinen vektoriavaruus voidaan samaistaa -sarakevektorien muodostamaan avaruuteen.
Sovelluksia
Lineaarialgebraa käytetään paljon sekä puhtaassa matematiikassa että matematiikan sovelluksissa. Alla oleva lista ei ole täydellinen.
Geometria
Kaikenlaisten kappaleiden lineaarikuvauksia, kuten kiertoja, peilauksia, skaalauksia tai venytyksiä, voidaan kuvata matriisioperaatioilla. Niinpä lineaarialgebraa hyödynnetään muun muassa tietokonegrafiikassa.
Optimointi
Matemaattisessa optimoinnissa lineaariset optimointiongelmat kirjoitetaan matriisien avulla. Tällaista optimointia voidaan käyttää muun muassa taloustieteen ja tekniikan aloilla.
Tieteellinen laskenta
Lineaarialgebraa käytetään lähes kaikessa tieteellisessä laskennassa. Jos ongelma ei ole lineaarinen, sen voi usein approksimoida lineaariseksi, jotta sitä voidaan käsitellä tietokoneilla. Esimerkiksi osittaisdifferentiaaliyhtälöt, joilla voidaan kuvata kaikenlaisia ongelmia esimerkiksi fysiikassa, voidaan ratkaista likimääräisesti lineaarisina yhtälöryhminä. Tätä käytetään esimerkiksi sään ennustuksessa.
Funktionaalianalyysi
Funktionaalianalyysi käsittelee funktioavaruuksia. Ne ovat vektoriavaruuksia, joissa on lisäksi ylimääräistä rakennetta. Esimerkki funktioavaruudesta on Hilbertin avaruus, joka on erittäin tärkeä käsite esimerkiksi kvanttimekaniikassa.
Rikkakurmio
Rikkakurmio (Corispermum pallasii, syn. C. hybridum, C. leptopterum) on revonhäntäkasveihin (Amaranthaceae) kuuluva kasvilaji.
Ulkonäkö ja koko
Rikkakurmio on yksivuotinen, tyvestään runsaasti haarova pysty ruoho. Varren haarat ovat pitkiä ja kohenevia. Kasvi kasvaa 10–50 cm korkeaksi. Nuoret versot ovat tähtikarvaisia, mutta vanhemmiten kasvista tulee tavallisesti kalju. Kierteisesti sijoittuneiden lehtien lapa on ehyt, suikea, otakärkinen ja kooltaan 2–7 cm pitkä. Kukinnot ovat lyhyitä tähkiä, jotka sijaitsevat varren ja haarojen kärjissä. Kukat kasvavat yksittäin tukilehtien hangoissa. Tukilehtien tyviosa on leveä ja kalvolaitainen. Kehälehtiä on yksi. Suomessa rikkakurmio kukkii vasta syyskuussa. Hedelmä 3–4 mm pitkä pähkylä, jonka reunalla on tavallisesti leveä, kalvomainen siipipalle.
Levinneisyys
Rikkaharmio on kotoisin Euroopasta. Suomessa se on kuitenkin harvinainen uustulokas, jota on tavattu muutamista paikoista Suomenlahden ja Pohjanlahden rannikolta.
Elinympäristö
Suomessa rikkakurmiota on löydetty tyypillisissä tulokaslajin kasvupaikoissa, kuten satamissa, myllyillä ja kaatopaikoilla.
Naapurit (sarjakuva)
Naapurit on vuodesta 2003 alkaen verkossa ilmestynyt sarjakuva. Sarjan tekijä Esa Holopainen. Sanomalehti Kaleva on julkaissut Naapureita verkkosivuillaan vuodesta 2007 lähtien kuudesti viikossa. Sarja ilmestyy myös paikallislehti Tervareitin paperiversiossa kahdesti viikossa. Naapurien kotisivuilla strippejä on ilmestynyt jo yli 3 000.
Niafunkén piiri
Maantiede
Niafunkén piiri rajoittuu pohjoisessa Timbuktun alueen Goundamin ja Dirén, idässä Gourma-Rharousin ja etelässä Moptin alueen Douentzan, Moptin ja Youwaroun piireihin. Seutu kuuluu kuivuudesta kärsivään Sahelin vyöhykkeeseen. Sen läpi virtaa tulva-alueen muodostava Nigerjoki. Muita vesistöjä ovat Nigerin sivuhaarat Dioni ja Gonia sekä tulvajärvet kuten Takadji, Koboro ja Daga. Luonnonvarainen kasvillisuus käsittää akaasioita, egyptinhaarapalmuja ja jokikananhirssin kaltaisia heinäkasveja.
Hallinnollinen jako ja asutus
Moptin alueeseen kuulunut piiri yhdistettiin vasta muodostettuun Timbuktun alueeseen vuonna 1977, ja samalla osa siitä liitettiin uuteen Youwaroun piiriin. Nykyään Niafunkén piiriin kuuluu 8 maalaiskuntaa: Banikane Narhawa, Dianké, Fittouga, Koumaïra, Léré, N’Gorkou, Soboundou ja Soumpi. Hallinnollinen keskus on Soboundoun kunnan Niafunké. Kyliä ja nomadiryhmiä on yhteensä 310.
Piiri käsittää vain 2,2 % alueen pinta-alasta, mutta 26,0 % sen asukasluvusta. Asukkaista 62 % on songhaita, 22,5 % fulbeja ja 10 % bambaroita. Lisäksi on sorkoja, bozoja, tuaregeja ja maureja.
Elinkeinot ja palvelut
Väestön pääelinkeinot ovat maanviljely ja karjanhoito. Lisäksi harjoitetaan kalastusta ja käsityöammatteja. Léréssä, Darissa, Attarassa ja Saraferéssa pidetään tärkeät karjamarkkinat. Kalaa myydään Moptiin ja naapurimaihin. Elintaso on alhainen ja nuoriso pyrkii muuttamaan muualla ansiotöihin.
Piirissä toimii yksi esikoulu, 62 alakoulua, seitsemän yläkoulua, 12 koulutus- ja kehittämiskeskusta (CED), lyseo ja kolme koraanikoulua. Terveyspalvelut käsittävät Niafunkén poliklinikan ja 18 terveyskeskusta. Kulttuurilaitoksia ovat julkinen kirjasto, näyttelysali ja kulttuuritalo. Vesihuoltoon kuuluu kaivoja, porakaivoja sekä Niafunkén ja Lérén vesijohtoverkot. Puhtaan juomaveden ulottuvilla on 83,7 % väestöstä. Niafunkéssa on myös sähköverkko.
Matkailu
Paikallinen nähtävyys on Tondidaroun megaliittialue Takadjijärven rannalla 16 kilometriä Niafunkésta luoteeseen. Majoituspalveluja tarjoaa pieni hotelli.
AK-103
Kalašnikov-103 eli AK-103 on uudempi malli perinteisestä venäläisestä AK-47 rynnäkkökivääristä.
Aseen ostajiin kuuluvat liittovaltion vartiopalvelu ja rikosseuraamusvirasto. Venäjän valtio teki sopimuksen Venezuelan kanssa sadantuhannen aseen toimittamisesta Venezuelan armeijalle vuonna 2006 ja oikeudesta valmistaa lisenssillä 50 000 kivääriä vuodessa vuodesta 2010 alkaen.
Sydämeeni joulun teen
Sydämeeni joulun teen on suomalainen joululaulu, jonka on säveltänyt Kassu Halonen ja sanoittanut Vexi Salmi.
Kappaleen levytti vuonna 1988 Vesa-Matti Loiri samannimiselle albumilleen, ja myöhemmin siitä on tehty useita levytyksiä. Halosen mukaan sävellys syntyi "vaivattomasti". Saatuaan koskettimet ja Salmen tekstin eteensä hän lauloi laulun läpi kerralla eikä nauhoitusta tarvinnut katkaista kertaakaan. Vexi Salmen mukaan laulua on vastustettu epäkristillisenä, koska kriitikot pitävät sitä harhaoppisena. Salmen mukaan "ahdasmieliset" saivat laulun vuonna 2005 pois Suomen Lähetysseuran julkaisemasta vihkosesta Kauneimmat joululaulut. Tämä osoittautui väärinkäsitykseksi, joka oikaistiin Yleisradion jouluohjelmassa Salmesta; Kauneimmat joululaulut -vihkon laulut vaihdetaan vuosittain. Sen jälkeen laulu onkin palannut vuorollaan Kauneimmat joululaulut -vihkoon.
Musiikintekijät ry:n toiminnanjohtaja, itsekin lauluntekoa opettanut Martti Heikkilä on huomannut laulua laulettavan usein väärin ja todennut syyksi sen, että Suureen toivelaulukirjaan on päässyt aikoinaan hieman virheellinen sanoitus. Toivelaulukirjasta virheet ovat levinneet muihinkin julkaisuihin, kuten Kauneimmat joululaulut -vihkoon.
Villalaukku
Villalaukku (Rhinanthus alectorolophus) on näivekasveihin (Orobanchaceae) kuuluva laji. Sitä esiintyy Euroopan keskiosassa. Se on havaittu Suomessa vuonna 1949.
Villalaukku on enintään puoli metriä korkeaksi kasvava keltakukkainen ruoho. Se näyttää isolaukulta (Rhinanthus angustifolius, Rhinanthus serotinus), tosin lajin kukkiessa sen verhiöt ovat pitkän valkoisen karvan peitossa. Hedelmien eli kotien kehittyessä villalaukun verhiöt kaljuuntuvat osittain. Isolaukun verhiöt ovat kokonaan kaljut.
Mike Grier
Michael James Grier (s. 5. tammikuuta 1975 Detroit, Michigan, Yhdysvallat) on yhdysvaltalainen entinen jääkiekkoilija. Hän oli pelipaikaltaan laitahyökkääjä. Hän on ensimmäinen afroamerikkalainen NHL-pelaaja, joka on syntynyt ja koulutettu Yhdysvalloissa.
Ura
St. Louis Blues varasi Grierin vuoden 1993 NHL:n varaustilaisuuden 219. pelaajana. Hän pelasi Saint Sebastianin koulussa, josta hän siirtyi Bostonin yliopistoon. Kaudella 1994–1995 hänet nimettiin Hockey Eastin tähdistöjoukkueeseen. Samana vuonna Edmonton Oilers sai Grierin ja Curtis Josephin NHL-oikeudet vaihdossa ensimmäisen kierroksen varauksiin.
Luettelo Ruotsin merivoimien miinantorjunta-aluksista
Luettelo Ruotsin merivoimien miinantorjunta-aluksista listaa Ruotsin merivoimissa palvelleet miinantorjunta-alukset.
Mike Grier
Ura
Lokakuussa 2002 Grier myytiin Washington Capitals vaihdossa varausoikeuksiin. Grier ja Simon olivat yhtäkkiä samassa joukkueessa, kunnes Simon myytiin jälkeenpäin kaudella 2002–2003. Grier pelasi Washingtonin-aikanaan jarrukentässä, ja maaliskuussa 2004 joukkue myi hänet kesken kauden 2003–2004 Buffalo Sabresiin vaihdossa tšekkiläiseen Jakub Klepišiin. Kaudella 2005–2006 Grier teki 23 tehopistettä. Kaudeksi 2006–2007 Grier siirtyi vapaana agenttina San Jose Sharksiin, missä hän teki 16 maalia. Seuraavilla kahdella kaudella hänen pistemääränsä laskivat kymmenellä.
Elokuussa 2009 Grier palasi Buffalo Sabresiin. Kaudella 2008–2009 Grier pelasi vain 62 ottelua, joissa hän saalisti 23 pistettä. Sama tahti jatkui myös seuraavalla kaudella. Grierin parhaimpana puolena pidettiin San Josen ja Buffalon aikoina alivoimapelaamista. Hän oli joukkueiden parhaimpia alivoimapelaajia.
5.7.2022 San Jose Sharks palkkasi Grierin toimitusjohtajakseen Doug Wilsonin tilalle. Grier on ensimmäinen tummaihoinen toimitusjohtaja koko NHL:ssä
Rebiya Kadeer
Rebiya Kadeer (, ääntämys: ; ; ; s. 15. marraskuuta 1946 ) on Kiinan uiguurivähemmistöön kuuluva merkittävä liikenainen ja poliittinen aktivisti Luoteis-Xinjiangista. Hän on ollut Maailman uiguurikongressin puheenjohtaja marraskuusta 2006 lähtien.
Elämäkerta
Rebiya Kadeer syntyi Luoteis-Kiinan Xinjiangin alueella vuonna 1946. Hänen isänsä oli kullankaivaja ja Rebiya avioitui 15-vuotiaana. Hän auttoi elättämään kasvavaa perhettään kutomalla vaatteita ja kenkiä ja myymällä ne mustassa pörsissä. Kadeerin avioliitto päättyi eroon hänen ollessaan 28-vuotias. Eron jälkeen hän avasi ensin pesulan ja sulki sen myöhemmin siirtyen sijoittamaan kulutustuotteisiin. Vuonna 1978 hän avioitui Sidik Rouzin kanssa, joka oli ollut 1960-luvulla pidätettynä Kiinan vastaisen uiguuriliikkeen johtamisesta. Kader jatkoi sijoittamista ja siirtyi 1980-luvulla sijoittamaan kiinteistöihin. Vuonna 1987 hän avasi naisten bazaarin Ürümqissa, jota seurasi tavaratalo 1990-luvulla. Liiketoiminta laajeni entisestään ja Kadeer perusti kauppoja myös muualle Keski-Kiinaan nousten vuoteen 1993 mennessä Kiinan varakkaimmaksi naiseksi. Hänen miehensä lähti maanpakoon Yhdysvaltoihin poliittisista syistä vuonna 1996. Kadeer pidätettiin vuonna 1999, koska hän lähetti miehelleen lehtileikkeitä. Hän sai kahdeksan vuoden tuomion, josta vapauduttuaan hän lähti vuonna 2005 maanpakoon Yhdysvaltoihin. Rebiya Kadeer kiistää yhteytensä Kiinassa vuonna 2009 puhjenneisiin mellakoihin ja tuomitsi väkivallan.
Onin piirikunta
Onin piirikunta on piirikunta Ratša-Letškhumi ja Kvemo Svanetin hallintoalueella Georgiassa. Piirikunnassa on noin 6 130 asukasta (2014) ja sen pinta-ala on 1 712 neliökilometriä. Historiallisesti Onin alue on osa Ratšaa. Piirikunnan keskus on Onin kaupunki, joka sijaitsee Rioni-joen vasemmalla rannalla syvässä laaksossa yli 800 metriä merenpinnan yläpuolella.
Supermax
Supermax on eräissä maissa korkeimpaan turvallisuusluokkaan luokiteltu vankilatyyppi. Tyypillistä supermax-vankiloille on vankien eristäminen toisistaan: ulkoilua ja tapaamisia lukuun ottamatta he viettävät aikansa yhden hengen vankiselleissä. Vanki saa poistua sellistään ainoastaan voimakkaasti kahlittuna, useiden vartijoiden saattamana.
Onin piirikunta
Onissa ja sen ympäristössä on useita historiallisia monumentteja, mukaan lukien keskiaikaisten linnoitusten raunioita ja kirkkoja. Suosittu kylpylä, Šovi, sijaitsee noin 30 kilometrin päässä Onista Suuren Kaukasuksen etelärinteillä.
Supermax
Supermax-vankilat Yhdysvalloissa
Vuonna 1983 Yhdysvaltain liittovaltion Marion Illinois -vankilassa surmattiin kaksi vartijaa samana päivänä. Surmat tapahtuivat korkeimman (Level 6) turvallisuusluokan vankilan tarkimmin vartioidulla, "Control Unit" -tyyppisellä osastolla. Tapauksen jälkeen Marion muutettiin "supermax"-vankilaksi, mutta koska sitä ei ollut alun perin suunniteltu sellaiseksi, liittovaltio päätti rakentaa uuden supermax-vankilan Florencen kaupungin lähelle Coloradoon. Useat Yhdysvaltain osavaltiot ovat myöhemmin rakentaneet omia supermax-vankiloitaan, joita ovat muiden muassa Boscobel Wisconsinissa, Red Onion ja Wallens Ridge Virginiassa sekä Lucasville Ohiossa.
Kritiikki
thumb|220px|ADX Florence-vankilan selli Supermax-vankiloita on kritisoitu voimakkaasti siitä, että vangit joutuvat niissä viettämään 22–23 tuntia vuorokaudesta selleissään toisistaan eristettyinä. Ulkoilun (1–2 tuntia/vrk) vangit suorittavat betoniseinin eristetyllä alueella, jonka kattoristikon läpi on mahdollista nähdä pieni osa taivasta. Vangit saavat rajoitetusti tavata lähiomaisiaan tapaamistiloissa luodinkestävän lasin takaa ja keskustella puhelimen välityksellä. Joissakin osavaltioissa tapaamiset hoidetaan videopuhelun välityksellä erillisistä tapaamishuoneista.
Ihmisoikeusjärjestö Amnesty Internationalin vuonna 2014 julkaistussa raportissa  Entombed: Isolation in the US Federal Prison System kerrottiin, että yhdysvaltalaisessa supermax-vankilassa ADX Florencessa vankeja on pidetty eristyksissä jopa keskimäärin 8,2 vuotta. Amnestyn mukaan pitkäkestoinen eristys aiheuttaa vangeille muun muassa levottomuutta, masennusta, unettomuutta, kohonnutta verenpainetta, vainoharhaisuutta, aistiharhoja ja psykoosia.
Lähteet
Supermax
Paine
thumb|300px|Painetta voi hyödyntää monin tavoin. Paine (tunnus p) on suure, joka ilmaisee pinta-alayksikköön kohdistuvaa kohtisuoraa voimaa. Matemaattisesti paine p ilmaistaan muodossa
missä F on voima ja A pinta-ala.
missä \rho on nesteen tiheys, on putoamiskiihtyvyys ja h on nesteen syvyys metreinä.
Yksiköt
SI-järjestelmässä paineen yksikkö on newton neliömetriä kohti (1 N/m2), jolla on nimi pascal (Pa). Sen kerrannaisista käytetään varsinkin ilmatieteessä yleisimmin hehtopascalia (hPa), joka on 100 pascalia.
Pascalin ohella paineelle on varsinkin aikaisemmin käytetty myös seuraavia yksiköitä:
Yksiköiden vastaavuus karkeasti käytännön mittauksissa:
1 bar = 100 kPa = 0,1 MPa = 1 000 hPa
1 bar ≈ 1 at = 1 kp/cm2 (vastaa 10 000 mmvp)
1 bar ≈ 1 atm (vastaa 760 mmHg)
1 bar ≈ 750 mmHg
1 bar ≈ 14,5 psi
Paineen olemus
Kineettisen kaasuteorian mukaan kaasun paineen synty aiheutuu hiukkasten (atomit, molekyylit yms.) törmäilystä pintaan. Törmätessään ne antavat pintaan liikemääräimpulssin, jonka ansiosta kappale alkaisi liikkua partikkeleista poispäin. Esimerkiksi ilmakehässä oleva esine ei lähde liikkumaan mihinkään suuntaan, koska sen joka puolella on ilmamolekyylejä, jotka kaikki tönivät sitä poispäin ja kumoavat toistensa vaikutuksen.
Jos tämän ilmakehässä olevan kappaleen sisällä ei olisi ilmamolekyylejä niin tiheästi kuin sen ympärillä, ei sisällä olevien molekyylien kappaleen seinämien sisäpintoihin aiheuttama paine pystyisi kumoamaan ulkopuolella olevien ilmamolekyylien aiheuttamaa painetta, jolloin kappale puristuisi kasaan, jos seinämät eivät kestäisi paine-eron aiheuttamaa voimaa.
Ylipaine ja alipaine
Jokapäiväisessä kielenkäytössä paineella tarkoitetaan toisinaan ylipainetta tai alipainetta, eli erotusta ympäröivän ilmakehän paineeseen. Monet paineen mittausmenetelmät, kuten U-putki, mittaavat juuri tätä erotusta. Mm. autonrenkaiden paine ilmoitetaan ja mitataan edelleen säännöllisesti ylipaineena. Nk. absoluuttista painetta voidaan tarvittaessa merkitä mittayksikön alaviitteellä ”abs”.
Ylipaine
Ylipaine tarkoittaa kohteen suurempaa painetta verrattuna ympäristöön. Kohde voi olla eristetty ympäristöstään, jolloin ylipaine säilyy. Esimerkiksi kaasupullossa voidaan säilyttää kaasua ylipaineessa. Tällöin kaasu vie pienemmän tilan kuin normaalipaineessa. Ylipaineventtiili (yleinen nimitys myös varoventtiili) avautuu, kun suljetun tilan paine kohoaa säädetyn rajan yli verrattuna ulkoiseen paineeseen.
Eristämätöntä ylipainetta voi olla kaasuvirtauksissa. Rajaamaton ylipaine pyrkii normalisoitumaan siten, että kohteesta virtaa ympäristöön kaasua kunnes erot tasoittuvat (saturaatio).
Lääketieteessä tunnetaan ylipainehengitys vaativana tehohoitomuotona.
Alipaine
Alipaineventtiili on tekninen turvalaite, joka avautuu, kun suljetun tilan paine laskee säädetyn rajan alle verrattuna ulkoiseen paineeseen.
Putkiposti toimii alipaineella.
Kokonaispaine
Fluidin kokonaispaine saadaan seuraavasti:
missä:
Dynaaminen paine
Dynaaminen paine (joskus myös patopaine ) on fluidin liikkeestä johtuva paine.
missä:
Staattinen paine
Staattinen paine on paine, jonka fluidi kohdistaa ollessaan paikallaan.
Paineen mittaaminen
On olemassa monia painemittarien eli manometrien toimintaperiaatteita: esimerkiksi U-putki, paineputkimanometri ja pietsokidepaineanturi.
Erilaisia paineen mittaamiseen tarkoitettuja laitteita ovat mm. verenpainemittari, rengaspainemittari ja ilmapuntari.
Martín de Elizalde
pienoiskuva Martín de Elizalde (s. 23. lokakuuta 1940 Buenos Aires) on argentiinalainen roomalaiskatolinen piispa. Hän liittyi benediktiineihin 11. helmikuuta 1961 ja sai pappisvihkimyksensä 9. tammikuuta 1971. Hänet nimitettiin Nueve de Julion hiippakunnan johtoon 6. heinäkuuta 1999, ja piispaksi vihkiminen seurasi 14. syyskuuta. Pääkonsekraattorina toimi Carlos Walter Galán Barry, jota avustivat Emilio Ogñénovich ja Estanislao Esteban Karlic. De Elizalde asetettiin virkaansa 15. syyskuuta.
The Cheetah Girls: One World
The Cheetah Girls: One World on vuonna 2008 ensi-iltansa saanut yhdysvaltalainen elokuva, joka on samalla kolmas osa The Cheetah Girls -elokuvasarjassa. Elokuvan on ohjannut Paul Hoen ja käsikirjoittanut Nisha Ganatra. Pääosia näyttelevät kahdessa edellisessäkin mukana olleet Adrienne Bailon, Sabrina Bryan ja Kiely Williams.
Esinelaina
Laina tarkoittaa esineen luovuttamista toisen käyttöön määräajaksi tai toistaiseksi ilman, että lainan kohteen omistusoikeus muuttuu. Laina eroaa vuokrasta siinä, että lainasta ei suoriteta vastiketta tai muuta korvausta omistajalle. Jos vastiketta (esim. rahaa tai tavaraa) maksetaan, kyseessä on vuokra.
Laina määritellään yleensä irtaimen esineen vastikkeettomaksi käyttöoikeudeksi, joka perustuu lainanantajan ja lainanottajan väliseen sopimukseen.
Lainanottajan on käytettävä esinettä sovitulla tai lainaa annettaessa edellytetyllä tavalla. Lainaesinettä ei saa käyttää muuhun tarkoitukseen. Lainanottajan on palautettava lainaesine takaisin yhtä hyvänä kuin hän sen sai.
Oikeussäännökset
Suomessa lainaa käsittelevät oikeussäännökset ovat vuoden 1734 lain kauppakaaren 11 luvussa. Alun perin tämä luku sisältää sekä siviili­oikeudellisia että rangaistus­säännöksiä. Myöhemminkään sen sanamuotoa ei ole muutettu, mutta nykyisin sen säännöksiä rangaistuksista ei enää sovelleta, vaan niistä on säädetty rikos­laissa. Sen sijaan luvun siviili­oikeudelliset säännökset ovat pää­peri­aatteiltaan edelleen voimassa seuraavasti.
Muu kuin esinelaina
Rahan lainauksessa ei ole kyse käyttöoikeuden luovuttamisesta irtaimeen esineeseen, sillä rahaa lainattaessa tarkoituksena ei ole palauttaa samoja rahakappaleita (esim. seteleitä) velkojalle, vaan tarkoituksena on suorittaa vastaava määrä rahaa kuin on lainaksi saatu. Myöskään osakelaina ei ole varsinaisten irtainten osakkeiden lainaa, vaan palautettavana on vastaava määrä osakkeita kuin on lainaksi saatu. Osakelaina on lähinnä tavaravelkaa.
Huomautukset
<references group="Huom." />
Lakiviittaukset kauppakaareen
<references group="KK-11:" />
Jerzy Buzek
Jerzy Karol Buzek (s. 3. heinäkuuta 1940 Smilovice) on puolalainen poliitikko. Hän toimi Puolan pääministerinä vuosina 1997–2001. Hän on ollut Euroopan parlamentin jäsen vuodesta 2004 ja toimi parlamentin puhemiehenä vuosina 2009–2012.
Buzek valittiin Euroopan parlamentin puhemieheksi 14. heinäkuuta 2009 ja oli puhemiehenä tammikuuhun 2012 asti.
Buzek valittiin europarlamenttiin ensimmäisen kerran vuoden 2004 vaaleissa ja uudelleen vuosina 2009 ja 2014. Hän edustaa parlamentin oikeistolaista Euroopan kansanpuolueen ryhmää. Vuodesta 2014 Buzek on teollisuus-, tutkimus- ja energiavaliokunnan puheenjohtaja.
Agustín Adolfo Herrera
Agustín Adolfo Herrera (28. elokuuta 1912 Tucumán – 18. heinäkuuta 2000) oli argentiinalainen roomalaiskatolinen piispa. Hänet vihittiin papiksi 27. maaliskuuta 1937 ja nimitettiin Nueve de Julion hiippakunnan johtoon 13. maaliskuuta 1957. Piispaksi vihkiminen seurasi 11. toukokuuta. Pääkonsekraattorina toimi Carlos Francisco Hanlon, jota avustivat Juan Carlos Aramburu ja Adolfo Servando Tortolo.
Natriumjodaatti
Natriumjodaatti (NaIO3) on natriumkationien ja jodaattianionien muodostama epäorgaaninen ioniyhdiste. Luonnossa natriumjodaattia tavataan Chilen salpietarin eli natriumnitraatin yhteydessä. Yhdiste on voimakas hapetin.
Valmistus
Natriumjodaattia voidaan valmistaa hapettamalla natriumjodidiliuosta elektrokemiallisesti. Natriumjodaattia voidaan tuottaa myös jodin ja kuuman natriumhydroksidiliuoksen välisellä reaktiolla. Tällöin sivutuotteena muodostuu myös natriumjodidia.
Tsutomu Yamaguchi
Tsutomu Yamaguchi ( Yamaguchi Tsutomu, 16. maaliskuuta 1916 – 4. tammikuuta 2010) oli japanilainen mies, joka selvisi sekä Hiroshiman että Nagasakin pommituksista. Hänet oli jo todettu hibakushaksi (Hiroshiman tai Nagasakin pommituksesta selvinnyt henkilö) Nagasakin pommituksesta, mutta 24. maaliskuuta 2009 Japanin hallitus varmisti Yamaguchin olleen myös aiemmassa, Hiroshiman pommituksessa.
Natriumjodaatti
Käyttö
Chilen salpietari sisältää noin 0,2 % natriumjodaattia. Natriumjodaatti voidaan erottaa ja käyttää jodin valmistukseen. Valmistuksen ensimmäisessä vaiheessa vetysulfiitti-ionit reagoivat jodaatti-ionien kanssa, jolloin muodostuu jodidi- ja vetysulfaatti-ioneita. Jodidianionit reagoivat edelleen jodaatti-ionien kanssa, jolloin tuotteena muodostuu jodia.
Tsutomu Yamaguchi
Tausta
6. elokuuta 1945 insinöörinä Mitsubishi Heavy Industriesin palveluksessa liikematkalla ollut Yamaguchi oli astumassa ulos raitiovaunusta, kun atomipommi Little Boy pudotettiin kaupunkiin kolmen kilometrin päässä hänestä. Räjähdys tuhosi hänen vasemman korvansa tärykalvon, sokeutti hänet väliaikaisesti ja aiheutti vakavia palovammoja hänen ylävartaloonsa. Hänet pantiin siteisiin palovammojen takia, ja hän kaljuuntui. Radioaktiivinen laskeuma aiheutti hänen vaimolleen myrkytyksen. Yamaguchi vietti yön ilmahyökkäyssuojassa ennen kuin palasi kotikaupunkiinsa Nagasakiin seuraavana päivänä. Paria päivää myöhemmin 9. elokuuta toinen pommi, Fat Man, pudotettiin Nagasakiin, mistä hän myös selvisi.
Myöhempi elämä
Yamaguchi kärsi syövästä, jonka pommitukset saattoivat aiheuttaa. Hän kirjoitti 1980-luvulla kirjan kokemuksistaan ja oli vuonna 2006 mukana pommituksista selvinneitä käsittelevässä dokumentissa Nijūhibaku (”Kahdesti pommitettu”). Hän protestoi aktiivisesti ydinaseita vastaan. Hänellä oli kaksi tytärtä, Toshiko ja Naoko, sekä poika Katsutoshi, joka kuoli vuonna 2005. Yamaguchin vaimo kuoli vuonna 2008, ja hän itse kuoli 93-vuotiaana vatsasyöpään tammikuussa 2010.
Atlantinfregattilintu
Atlantinfregattilintu (Fregata aquila) on Etelä-Atlantin alueella elävä uhanalainen fregattilintu. Se pesii ainoastaan pienellä Boatswain Bird Islandilla. Suppea pesimisalue tekee siitä häviämiselle alttiin.
Koko ja ulkonäkö
Atlantinfregattilinnun pituus on 90–95 senttiä ja paino 1,3 kiloa. Siipiväli on kaksi metriä. Koiraan höyhenpuku on täysin musta, mutta siinä on vihreää ja violettia kiiltoa. Sen kurkkupussista tulee pesimäaikaan kirkkaanpunainen, sydämen muotoinen pallo. Naaras on enemmänkin ruosteenruskea etenkin kauluksen ja rinnan kohdalta. Joillain naarailla on myös valkoisia laikkuja vatsassa ja rinnassa. Nuoret yksilöt muistuttavat naaraita, mutta niiden pää on valkoinen. Muiden fregattilintujen tapaan atlantinfregattilinnulla on haaroittunut pyrstö, koukkunokka ja teräväkärkiset siivet. Koiraspuolisia atlantinfregattilintuja ja keisarifregattilintuja on väitetty mahdottomiksi erottaa toisistaan, mutta atlantinfregattilintunaaraat eroavat sukulaisistaan siinä, että niillä ei ole valkoista päässä tai ruumiissa.
Levinneisyys ja elinympäristö
thumb|250px|Ascensionin kartta; Boatswain Bird Island on kartan oikean laidan tuntumassa. thumb|250px|Kuvitusta saksalaisesta 1900-luvun alun lintukirjasta: etualalla atlantinfreganttilintu, taaempana lennossa valkea [[suomutropiikkilintu.]] Atlantinfregattilinnun esiintymisalue kattaa 2 800 000 neliökilometrin laajuisen merialueen, mutta laji pesii vain syrjäisen Ascensionin kupeessa olevalla pienellä Boatswain Bird Islandilla, 250 metrin päässä suuremman saaren rannasta. Atlantinfregattilintuja kuljeskelee Länsi-Afrikassa Guineanlahdelta Kongojoen suulle. Laji pesi yli sata vuotta sitten myös Ascensionilla, mutta uudisasukkaiden tuomat ja sittemmin villiintyneet kissat hävittivät sen. Ascensionin ja Boatswain Bird Islandin välisen salmen voimakas virtaus on pitänyt nelijalkaiset pedot poissa saarelta. Atlantinfregattilinnut pesivät karulla, jokseenkin paljaalla basalttirinteellä. Populaation kooksi arvioidaan 17 200–20 200 yksilöä.
Sami Anttila
Sami Anttila (s. 8. helmikuuta 1995 Oulu) on suomalainen jääkiekkoilija, joka pelaa Suomi-sarjajoukkue Laser HT:ssä. Hän on pelipaikaltaan vasen laitahyökkääjä.
Atlantinfregattilintu
Elintavat
Atlantinfregattilinnun ravintoa ovat kaloista erityisesti liitokala (Exocoetus volitans) sekä Cypsilurus- ja Hirundichthyes-suvun kalat. Ravintoon kuuluvat mahdollisesti myös kalmarit. Atlantinfregattilinnut pyydystävät vastakuoriutuneita liemikilpikonnan poikasia ja ryöstävät poikasia muiden merilintujen pesistä. Muiden fregattilintujen tapaan ne varastavat ruokaa muilta merilinnulta.
Atlantinfregattilinnut pesivät neljässä löyhässä yhdyskunnassa. Pesintää tapahtuu mahdollisesti ympäri vuoden. Pesivien lintujen lukumäärä kuitenkin vaihtelee. Munimisten määrä alkaa kasvaa toukokuussa ja on huipussaan lokakuussa. Tämän jälkeen munia tulee vähemmän ja pohja on helmi-huhtikuussa. Atlantinfregattilintuparin pesimämenestys on huono ja pari voi kasvattaa vain yhden poikasen kahden vuoden välein. Pesimäaikaan koiraat kerääntyvät yhteen ja esittelevät täysiä kurkkupussejaan ohilentäville naaraille. Ne osoittelevat kurkkupussejaan ylöspäin, jyskyttävät rytmikkäästi puoliksi avonaisia siipiään ja kalisuttelevat nokkaansa äänekkäästi. Parinmuodostuksen ja parittelun jälkeen naaras munii yhden munan maassa sijaitsevaan pesään, jota täydennetään pikkukivillä, sulilla ja luilla. Haudonta-aika kestää noin 44 vuorokautta ja poikanen tulee lentokykyiseksi 6–7 kuukauden ikäisenä. Se on kuitenkin useita kuukausia tämän jälkeenkin riippuvainen vanhempien ruokinnasta.
Sami Anttila
Seuraura
Anttila on Oulun Kärppien kasvatti. Oulun Kärpät 46 ry palkitsi hänet maaliskuun 2007 kuukauden juniorina. Anttila voitti B-nuorten SM-pronssia vuonna 2011. Seuraavalla kaudella 2011–2012 hän voitti 27 osumallaan koko B-nuorten SM-sarjan maalipörssin ja Anttila palkittiin kauden päätteeksi Raimo Summanen -palkinnolla sekä valittiin tähdistökentälliseen. Hän oli myös kevään 2012 pudotuspeleissä Kärppien paras pistemies tehoilla 6+6=12. Kaudella 2012–2013 Anttila oli kevään 2013 pudotuspeleissä viidellä osumallaan seuran A-nuorten paras maalintekijä Saku Mäenalasen kanssa.
Atlantinfregattilintu
Uhat ja suojelu
Atlantinfregattilintu luokitellaan vaarantuneeksi lajiksi. Se on kärsinyt metsästyksestä ja ihmisten alueelle tuomista mustarotista sekä erityisesti kissoista. Ascensionilla aikoinaan sijainneet suuret yhdyskunnat ovatkin hävinneet. Boatswain Bird Islandin yhdyskuntien uhkana ovat alhainen poikastuotanto ja pesimäalueen suppeus. Alueella tapahtuvaa pitkäsiimakalastus on myös huolenaiheena. Se saattaa aiheuttaa enemmän lintujen kuolemia kuin laji kestää.
Sami Anttila
Seuraura
Kaudella 2013–2014 Anttila nousi Kärppien A-nuorten varakapteeniksi. Hän sijoittui 34 osumallaan koko A-nuorten SM-liigan maalipörssissä toiseksi edellään vain Lukon Niklas Näppi. Pistepörssissä Anttila sijoittui kuudenneksi. Hän jakoi myös kevään 2014 pudotuspeleissä Kärppien sisäisen maalipörssin voiton seitsemällä osumallaan Jesse Puljujärven kanssa. Anttila voitti kauden päätteeksi A-nuorten SM-hopeaa. Hänet valittiin kauden aikana myös sarjan syyskuun 2013 kuukauden pelaajaksi. Kaudella 2014–2015 Anttila oli Kärppien paras pistemies ja syöttäjä tehoilla 29+42=71. Hän sijoittui koko A-nuorten SM-liigan pistepörssissä neljänneksi. Anttila valittiin kauden päätteeksi sarjan toiseen tähdistökentälliseen. Hänet valittiin kauden aikana myös A-nuorten SM-liigan marraskuun 2014 kuukauden pelaajaksi.
Toukokuussa 2015 Anttila teki Kärppien kanssa 2+1-vuotisen SM-liigasopimuksen. Hän debytoi ensimmäisessä miesten pääsarjaottelussaan 6. lokakuuta 2015 Mestarien liigan pudotuspelien ensimmäisellä kierroksella saksalaista Düsseldorfer EG:tä vastaan. Anttila merkittiin Kärppien 13. hyökkääjäksi. SM-liigadebyyttinsä hän teki 14. lokakuuta 2015 vieraissa Pelicansia vastaan. Anttila merkittiin Kärppien nelosketjun vasempaan laitaan Aleksi Rekosen ja Simon Suorannan viereen. Hän sai ottelussa jääaikaa 5.46 minuuttia. Reilu viikkoa myöhemmin Kärpät lainasi Anttilan toistaiseksi voimassa olevalla sopimuksella Mestis-joukkue Kajaanin Hokkiin. Hän pelasi Kärppien liigajoukkueessa kauden 2015–2016 aikana kaikkiaan kolme runkosarja- ja yhden CHL-ottelun ilman tehopisteitä. Anttila voitti CHL-hopeaa. Hän pelasi Hokissa valtaosan kaudestaan ja teki 28 runkosarjaottelussa tehot 5+7=12 ja 17 playoff-ottelussa tehot 2+4=6. Anttila voitti kauden päätteeksi Mestis-hopeaa.
Kauden 2016–2017 kynnyksellä Kärpät lainasi Anttilan taas toistaiseksi voimassa olevalla sopimuksella Hokkiin. Hän pelasi siellä kolme ottelua. Lukuisten loukkaantumisten myötä Anttila palasi kuitenkin syksyn mittaan Kärppien vahvuuteen. Hän teki liigauransa avausmaalin 24. marraskuuta 2016 vieraissa Porin Ässiä vastaan. Lukemat 0–2 syntyi ajassa 9.28 ottelun avauserässä. Anttila vakiinnutti paikkansa Kärppien nelosketjussa ja hänen tulokaskautensa SM-liigassa toi 42 runkosarjaottelussa tehot 4+3=7 ja kahdessa playoff-ottelussa tehot 1+2=3. SM-liigakauden jälkeen Anttila vahvisti seuran A-nuoria pudotuspeleissä ja oli Kärppien paras syöttäjä viidellä syöttöpisteellään. Huhtikuussa 2017 seura käytti hänen sopimuksessaan olleen option ja teki vuoden mittaisen jatkosopimuksen Anttilan kanssa. Marraskuussa 2017 hänen sopimustaan jatkettiin kahdella vuodella kevääseen 2020 saakka.
Kaudella 2017–2018 Anttila pelasi lähinnä Kärppien rotaatiopelaajana ja kokoonpanoon mahtuessaan nelosketjussa. Hän kärsi kauden aikana myös loukkaantumisista ja syyskuussa 2017 Anttila joutui yli kuukaudeksi sivuun. Hänet nostettiin toiseen finaaliotteluun Tapparaa vastaan aina Kärppien kakkosketjuun asti, jossa Anttila korvasi loukkaantuneen Ville Leskisen. Hän teki Kärppien 2–4-voittoon päättyneessä ottelussa kaksi syöttöpistettä. Anttila pelasi samassa roolissa myös joukkueen kauden viimeiseksi jääneessä kuudennessa finaaliottelussa. Hänen kanssaan samassa ketjussa pelasivat Saku Mäenalanen ja Julius Junttila. Anttila voitti kauden päätteeksi Suomenmestaruuden. Kausi 2018–2019 hänellä osoittautui loukkaantumistenkin vuoksi rikkonaiseksi ja Anttila pelasi useimmiten nelosketjussa. Hän teki kuitenkin SM-liigan yhden kauden piste-ennätyksensä tehoilla 1+7=8. Anttila voitti kauden päätteeksi SM-hopeaa.
Myös kaudella 2019–2020 Anttila kärsi loukkaantumisista ja hän pelasi runkosarjassa vain 24 ottelua. Anttilan kausi päättyi päävammaan runkosarjan kolmanneksi viimeisellä kierroksella 10. maaliskuuta 2020 pelatussa ottelussa Rauman Lukkoa vastaan, kun Roni Sevänen taklasi häntä päähän. Seväselle tuomittiin tilanteesta 5+20-minuutin ottelurangaistus ja hänet asetettiin peräti yhdeksän ottelun mittaiseen pelikieltoon.
Helmikuussa 2021 Anttila siirtyi loppukauden 2020–2021 kattavalla sopimuksella Mestis-joukkue Kiekko-Espooseen oltuaan alkukauden ilman sopimusta. Hän teki siellä runkosarjassa yli piste per peli -tahdilla 12 ottelussa tehot 6+9=15. Kahdessa playoff-ottelussa Anttila teki kaksi syöttöpistettä. Kaudeksi 2021–2022 hän siirtyi jatkamaan Mestis-pelejään vuoden mittaisella sopimuksella Kokkolan Hermekseen. Anttila nimettiin joukkueen varakapteeniksi. Lokakuussa 2021 hänen sopimuksensa kuitenkin purettiin Anttilan omasta aloitteesta. Tammikuussa 2022 Anttila palasi kotikaupunkiinsa Ouluun ja siirtyi loppukauden kattavalla sopimuksella Suomi-sarjajoukkue Laser HT:hen.
Maajoukkueura
Anttila on pelannut kymmenen poikien maaottelua.
Pettävä varjo kummittelee
Pettävä varjo kummittelee on W. S. Van Dyken ohjaama yhdysvaltalainen rikoskomedia vuodelta 1941, ja se on neljäs Pettävä varjo -elokuva.
Pääosia Charlesin pariskuntana näyttelevät William Powell ja Myrna Loy. Nick tutkii elokuvassa raviradalla ammutun kilparatsastajan kuolemaa. Sivuosissa ovat muun muassa Barry Nelson, Donna Reed ja Sam Levene. Edellisten elokuvien käsikirjoittajien Albert Hackett ja Frances Goodrich tilalle tulivat Irving Brecher ja Harry Kurnitz.
Pettävä varjo kummittelee kuvattiin elokuussa 1941, ja se tuli elokuvateattereihin kotimaassaan 21. marraskuuta 1941. Suomessa Pettävä varjo kummittelee sai ensi-illan 2. tammikuuta 1944.
Ariake
Ariake voi tarkoittaa seuraavia asioita:
Maan ulkopuolinen elämä
Maan ulkopuolinen elämä tarkoittaa elämää, joka on kotoisin maapallon ulkopuolelta. Avaruusolioiksi kutsuttujen eliöiden on oletettu olevan kaikkea yksinkertaisten bakteerimaisten eliöiden ja ihmisiä paljon kehittyneempien olioiden väliltä.
Tieteenalat, jotka kehittävät ja testaavat Maan ulkopuoliseen elämään liittyviä teorioita, ovat nimeltään astrobiologia ja eksobiologia. Näistä ensiksi mainittu sisältää myös maanpäällisen elämän tutkimista tähtitieteellisistä lähtökohdista. Monet tunnetut tutkijat pitävät Maan ulkopuolista elämää mahdollisena, mutta riittäviä todisteita ei ole löydetty.
thumb|200px|[[Neuvostoliittolainen 16 kopeekan postimerkki, joka kuvaa avaruusolioiden satelliittia.]]
Taustaa
Avaruusolioita, kuten Maan ulkopuolisia bakteereja, on oletettu elävän aurinkokunnassa ja mahdollisesti myös koko maailmankaikkeudessa. Tämä oletus pohjautuu käsitykseen, jonka mukaan havaittava maailmankaikkeus on äärimmäisen suuri ja joka puolella vallitsevat samat fysiikan lait. Oletuksen mukaan olisi epätodennäköistä, että Maan ulkopuolella ei olisi elämää. Tämän näkemyksen kannattajia ovat mm. tunnetut tiedemiehet Carl Sagan ja Stephen Hawking. Oletus tulee ilmi Kopernikaanisessa periaatteessa, jonka mukaan maapallo ei ole keskeisessä asemassa maailmankaikkeudessa. Toisen näkemyksen mukaan maanpäällinen elämä ei ole ainutlaatuista maailmankaikkeudessa. Elämä on voinut syntyä itsenäisesti eri puolilla maailmankaikkeutta, tai vaihtoehtoisesti kulkeutua elinkelpoiselta planeetalta toiselle panspermian kautta.
Eräiden näkemysten mukaan eliöitä on syntynyt ja elää yhä muun muassa Venuksessa, Marsissa, Jupiterin Europa-kuussa sekä Saturnuksen Titan - ja Enceladus -kuissa. Toukokuussa 2011 NASA ilmoitti, että Enceladus ”vaikuttaisi olevan aurinkokunnan elinkelpoisin paikka heti Maan jälkeen”. Elämää voi myös olla eksoplaneetoilla, kuten Gliese 581 c, g ja d. Äskettäin on havaittu, että niiden massa on lähes sama kuin maapallon massa ja että ne sijaitsevat tähtensä elinkelpoisella vyöhykkeellä.
Elämän mahdollinen perusta
Maapallon ulkopuolisen elämän perustasta on esitetty useita teorioita biokemiallisista, evolutionaarisista ja morfologisista näkökulmista.
Biokemia
Kaikki elämä maapallolla perustuu 26 alkuaineeseen. 95 % elämästä rakentuu kuitenkin vain kuudesta alkuaineesta: hiilestä,vedystä, typestä, hapesta, fosforista ja rikistä. Astrobiologiassa tästä yhdistelmästä käytetään aineiden kemiallisten merkkien mukaista lyhennettä CHNOPS. Nämä kuusi alkuainetta muodostavat perustan käytännössä kaikelle maapallon elämälle, sillä useimpia muita alkuaineita on planeetalla vain hyvin pieniä määriä. Tähän sääntöön löytyi mahdollinen poikkeus vuonna 2010 Kaliforniassa sijaitsevasta Mono-järvestä: bakteeri nimeltä GFAJ-1. Tämä bakteeri vaikuttaa käyttävän arseenia fosforin sijasta DNA:nsa ja proteiiniensa luomiseen.